Lexdeɛ yettili-d mi ara d-yexdem umdan laman deg albeɛd, dɣa ad tyeɣḍer, as-yeffeɣ i ubrid. Llan kra n yimyura i d-yefkan tamuɣli-nsen ɣef tɣawsa-agi, seg-sen Lacoste-Dujardin (2005 : 343) i d-yessebgenen dakken lexdeɛ yezmer ad d-yili s usekcem n uccengu* ɣer taddart, lexdeɛ-agi d tiremgit* iweɛren akk ɣer yimezdaɣ n taddart, d leɣlad iɣef yettḥasab usaḍuf* bla asifses. Win ara ixedɛen sumata neqqen-t s tyita s ukrafaj. Ma win ixedɛen, yerwel, yettwalɛen alama tenger ddunit, trika-ines ad as-tt-kksen, axxam-is ad tsserɣen, ma yella d lexdeɛ ameẓyan, bab-is ad as-anfen, maca tacemat n lexdeɛ ad teɣmu ijufar-is: Ad as-seṭlen tamart d claɣem-is, ad ixeddem tafellaḥt melba asgunfu* imezdaɣ n taddart ad ttwalin deg-s, yerna deg-s ad leɛnen. 1